FI Euroopan unionin virallinen lehti L 132/42

EFTAn VALVONTAVIRANOMAISEN PÄÄTÖS

N:o 30/07/KOL,

tehty 19 päivänä helmikuuta 2007,

Norjan kansallisesta scrapientorjuntaohjelmasta ja yhteisön sisäistä kauppaa ja Norjaan suuntautuvaa tuontia koskevista lisätakeista

EFTAN VALVONTAVIRANOMAINEN, joka

OTTAA HUOMIOON Euroopan talousalueesta (ETA) tehdyn sopimuksen ja erityisesti sen 109 artiklan ja pöytäkirjan 1,

OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan ja pöytäkirjan 1,

OTTAA HUOMIOON ETA-sopimuksen liitteessä I olevan I luvun 7.1.12 kohdassa mainitun asiakirjan Euroopan parlamentin ja neuvoston asetus (EY) N:o 999/2001 (1), annettu 22 päivänä toukokuuta 2001, tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä, sellaisena kuin se on muutettuna sekä mukautettuna ETA-sopimukseen sopimuksen pöytäkirjalla 1,

OTTAA HUOMIOON ETA-sopimuksen liitteessä I olevan I luvun 7.2.27 kohdassa mainitun asiakirjan komission asetus (EY) N:o 546/2006 (2), annettu 31 päivänä maaliskuuta 2006, Euroopan parlamentin ja neuvoston asetuksen (EY) N:o 999/2001 täytäntöönpanosta kansallisten scrapientorjuntaohjelmien ja lisätakeiden osalta, päätöksen 2003/100/EY tietyistä vaatimuksista poikkeamisesta ja asetuksen (EY) N:o 1874/2003 kumoamisesta, sellaisena kuin se on mukautettuna ETA-sopimukseen sopimuksen pöytäkirjalla 1,

OTTAA HUOMIOON EFTAn valvontaviranomaisen päätöksen N:o 21/07/KOL, tehty 14 päivänä helmikuuta 2007, jossa toimivaltaista kollegion jäsentä kehotetaan hyväksymään päätös Norjan kansallisesta scrapientorjuntaohjelmasta ja yhteisön sisäistä kauppaa ja Norjaan suuntautuvaa tuontia koskevista lisätakeista, jos päätösehdotus on EFTAn eläinlääkintäkomitean lausunnon mukainen,

sekä katsoo seuraavaa:

Asetuksessa (EY) N:o 999/2001 säädetään ETA:n EFTA-valtioiden kansallisten scrapientorjuntaohjelmien hyväksymisestä edellyttäen, että ne täyttävät kyseisessä asetuksessa esitetyt vaatimukset.

Asetuksessa (EY) N:o 546/2006 säädetään yhteisön sisäisen kaupan lisätakeista ja virallisista siirtorajoituksista, jotka koskevat niitä tiloja, joilla pidetyt lampaat tai vuohet lähetetään ETA:n EFTA-valtioihin, joiden kansalliset scrapientorjuntaohjelmat EFTAn valvontaviranomainen on hyväksynyt.

Norja toimitti 14 päivänä helmikuuta 2006 päivätyllä kirjeellä EFTAn valvontaviranomaiselle kansallisen scrapientorjuntaohjelman, ja Oslon pakettikokouksessa käytyjen keskustelujen jälkeen EFTAn valvontaviranomaiselle toimitettiin 20 päivänä marraskuuta 2006 tiettyjä muutoksia tähän ohjelmaan sekä yksityiskohtaisia tietoja, joissa selvitetään ohjelman laajuus.

EFTAn valvontaviranomainen on tiiviissä yhteistyössä Euroopan komission kanssa tutkinut ehdotettua Norjan kansallista scrapientorjuntaohjelmaa, ja tutkimus osoittaa, että Norjan ohjelma täyttää hyväksymiselle asetetut vaatimukset.

Näin ollen voidaan hyväksyä kansallinen scrapientorjuntaohjelma, jonka Norja on toimittanut asetuksen (EY) N:o 999/2001 ja asetuksen (EY) N:o 546/2006 mukaisesti.

Tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1) Hyväksytään 14 päivänä helmikuuta 2006 ja 20 päivänä marraskuuta 2006 esitetty Norjan kansallinen scrapientorjuntaohjelma ja yhteisön sisäistä kauppaa ja Norjaan suuntautuvaa tuontia koskevat lisätakeet.

2) EFTAn valvontaviranomainen toimittaa ETA-sopimuksen 109 artiklan 2 kohdan mukaisesti Euroopan komissiolle Norjan kansallisen scrapientorjuntaohjelman ja yhteisön sisäistä kauppaa ja Norjaan suuntautuvaa tuontia koskevat lisätakeet ja niihin mahdollisesti tehtävät muutokset.

3) Tämä päätös tulee voimaan 19 päivänä helmikuuta 2007.

4) Tämä päätös on todistusvoimainen englannin kielellä.

Tehty Brysselissä 19 päivänä helmikuuta 2007. EFTAn valvontaviranomaisen puolesta Bjørn T. GRYDELAND Puheenjohtaja Niels FENGER Johtaja

(1) EYVL L 147, 31.5.2001, s. 1.

(2) EUVL L 94, 1.4.2006, s. 28.